Downloaded from YTS.MX
Official YIFY movies site: YTS.MX
SEBUAH DOKUMENTARI ASLI NETFLIX
Pemandangan menakjubkan
di Stadium Aztec di Bandar Mexico.
Saya tak fikir ada tempat lain di dunia
yang ada suasana begini.
SEBUAH FILEM PITCH PRODUCTIONS
Hari ini, dengan penuh takzim, saya mengisytiharkan pembukaan
Kejuaraan Dunia Bola Sepak Kesembilan,
Piala Jules Rimet.
Piala Dunia 1970 bakal bermula!
Ayah saya pernah kata,
"Nak main bola sepak, mesti ada kesungguhan."
Pelé, pemain bola sepak paling terkenal di dunia, menjadi tumpuan…
Dia harapan Brazil untuk ke Piala Dunia.
Diikuti setiap saat…
Pelé telah bersembunyi.
Ini Piala Dunia keempat Pelé.
Dia disanjung sampai hidupnya seperti banduan.
Dia pernah diancam culik dan bunuh.
Pihak media kata
saya dah tak boleh ditolong, tahap kesihatan saya teruk.
Prestasi Pelé banyak merosot. Dia bukan lagi Pelé yang dulu.
Saya sangat tertekan.
Sudah-sudahlah bercakap!
Masa untuk berjuang.
Piala Dunia penting untuk negara.
Namun, pada masa itu,
saya tak nak jadi Pelé.
Saya tak suka, saya tak nak.
Saya berdoa,
"Tuhan, tolonglah aku. Ini Piala Dunia terakhirku."
Ketika ini, rakyat Brazil perlukan Pelé.
Rakyat Brazil perlukan Pelé.
Pelé.
Pelé patut direhatkan.
Pelé yang hebat.
Pelé.
Pelé tak sehebat dulu.
Pelé!
Brazil negara saya.
Ia segala-galanya bagi saya.
Negara tanah tumpah darah saya.
Brazil negara baru yang kurang diketahui.
Saya masih ingat atuk nenek saya hantar kayu api.
Mereka ada kuda dan pedati.
Saya selalu tunggang kuda pada usia sepuluh tahun.
Saya tak tahu negara lain wujud.
Pada saya, Brazil merupakan negara tercantik di dunia.
Keluarga kami serba kekurangan.
Kami miskin tapi kami boleh bekerja.
Ayah saya bekerja.
JUARA PEDALAMAN 1946 PERLAWANAN KEDUA DENGAN SANTOS
Ayah saya pemain bola sepak dan nama gelarannya ialah Dondinho.
Saya dikenali sebagai anak Dondinho.
Impian saya menjadi seperti ayah.
Pada saya, dia pemain terbaik di dunia.
Apabila balik dari sekolah
dia selalu main bola sepak dengan kawan-kawan di jalanan.
Dia suka bola sepak.
Dia nakal di rumah.
MARIA LÚCIA KAKAK
Dia tak tahu duduk diam.
Suatu ketika dalam kerjaya ayah,
dia cedera dan kelabnya tak membayar gajinya.
Pelé fikir dia patut bantu perbelanjaan di rumah,
jadi dia bekerja.
Saya mula membersih dan mengilat kasut
untuk bantu keluarga.
Pernahkah awak bermimpi menjadi pemain bola sepak terkenal?
Tak.
Latar belakang saya buat saya tenang,
sampailah sekarang,
disebabkan oleh keluarga saya.
Dalam hidup, saya tak pernah fikir
saya lebih baik daripada orang lain.
Saya bertuah kerana inilah nilai
dan didikan yang mak ayah saya berikan.
Apabila ayah sedar dia berbakat menjadi pemain bola sepak,
dia amat menggalakkannya.
Mereka pergi ke Santos.
1956 KELAB BOLA SEPAK SANTOS
Saya orang pertama di Santos
yang bertemu Pelé.
PEPE SANTOS 1954 - 1969
Ramai pemain datang untuk percubaan tapi mereka tak bagus.
Dalam sesi latihan pertama itu, dia pamer bakat yang hebat.
Dia genggam tangan saya dengan kuat sampai saya fikir,
"Saya nak sertai pasukannya, bukan menentangnya!"
Dia tiba dengan personaliti yang kuat. Dia tak takut apa-apa.
DORVAL SANTOS 1956 - 1967
Dia berjalan masuk seolah-olah
dia dah lama bersama kami.
Umur saya 16 tahun,
tapi saya selalu kata saya pemain bola sepak profesional.
Seterusnya,
saya dipanggil menyertai Piala Dunia 1958.
Kami sedar potensinya untuk menjadi pemain yang hebat.
JORGE ARANTES PAK CIK
Namun, apabila dia dipanggil menyertai pasukan kebangsaan,
kami sangat gembira.
SWEDEN PIALA DUNIA 1958
Saya kata, "Hebat, kita akan ke Sweden."
Saya tak pernah keluar dari Brazil.
Kami sangka Brazil terkenal di Eropah,
rupanya tidak.
Ada beberapa budak Sweden
yang asyik menyentuh muka saya dan saya fikir,
"Apa yang berlaku? Kenapa mereka sentuh saya?"
Mereka tengok tangan mereka sama ada pewarna ini tanggal!
Mereka tak pernah jumpa orang kulit Hitam.
Pada masa itu, Brazil bukan negara bola sepak.
ZAGALLO BRAZIL 1958 - 1964
Kami bukan calon kegemaran.
Saya nampak budak kurus
yang sepatutnya rasa
tertekan apabila dipanggil menyertai Piala Dunia,
tapi dia tenang.
Dia sangat yakin.
BRAZIL LAWAN WALES PUSINGAN SUKU AKHIR
Hari suku akhir di Gothenburg.
Beberapa wartawan kata saya terlalu muda untuk bermain,
saya tak cukup pengalaman.
Namun, ayah saya selalu kata,
"Jangan risau, anak. Percaya pada diri.
Di padang, semua orang sama."
Kata-kata itu beri saya kekuatan.
…bola dihantar kepada Pelé, dia mengawalnya dan tendang! Gol!
Pelé menjaringkan gol untuk Brazil!
Gol!
BRAZIL LAWAN PERANCIS PUSINGAN SEPARUH AKHIR
Vavá membuat hantaran. Abbes terlepas. Pelé tendang, dan gol!
Gol!
Dia mengawalnya, tendang…
Pelé!
BRAZIL 5, PERANCIS 2
Pelé, yang memainkan peranan yang hebat,
baru berusia 17 tahun.
Brazil kerap kali hampir merangkul Piala Dunia.
Pada 1950, mereka calon kegemaran untuk menang
tapi ditewaskan oleh Uruguay, dua gol berbalas satu.
Pada 1950, Piala Dunia diadakan di Brazil.
Saya masih budak.
Semasa Brazil menjadi tuan rumah Piala Dunia pada 1950,
ramai mengharapkan Brazil menang
dan dapat bebas daripada kemundurannya.
Dulu tak ada televisyen.
ROBERTO MUYLAERT PENULIS
Penonton di stadium saja nampak.
Saya antaranya.
Ada 200,000 peminat di stadium Maracanã.
Brazil komited
untuk buat yang terbaik dan muncul di acara peringkat dunia
melalui bola sepak.
Warga Brazil sekalian, dalam beberapa minit lagi,
anda akan menjadi juara dunia.
Kami telah menunaikan janji dan membina stadium ini.
Sekarang jalankan tugas anda dan menangi Piala Dunia.
HIDUP BRAZIL
Brazil menyerang, Ademir di luar kotak penalti.
Friaça mendapat bola, dia tendang!
Gol!
Brazil mendapat jaringan!
Friaça!
Brazil mendapat jaringan! Friaça!
Mereka merungut…
Kami semua berkumpul berdekatan radio
mendengar dan mengomen tentang permainan.
Rebutan Bigode lemah.
Ghiggia membuat hantaran.
Schiaffino tendang. Uruguay mendapat jaringan!
Schiaffino.
Mereka seri. Brazil berusaha keras.
Ghiggia di sebelah kanan.
Dia berlari ke arah gawang Brazil dan tendang. Gol!
Uruguay menjaringkan gol kedua!
Uruguay menang, dua gol berbalas satu.
Semua orang diam di jalanan.
Ia suatu tragedi.
Tahun 1950 menggambarkan
kegagalan negara yang besar.
Dramatis Brazil, Nelson Rodrigues,
mencipta ungkapan selepas kekalahan itu.
Dia memanggilnya epitome "kompleks kacukan."
Dia maksudkan Brazil melemah, menjadi rendah diri
dan menyanjung kehebatan orang lain.
"Orang lain hebat tapi kita tak guna."
JOSÉ TRAJANO WARTAWAN
Anjing jalanan itu baka kacukan.
Saya tak tahu nak cakap kepada ayah
kerana dia menangis.
Jadi, saya cakap kepadanya, "Hei.
Jangan risau, jangan sedih.
Saya akan menang Piala Dunia untuk ayah."
Uruguay juara Piala Dunia 1950.
Harapan warga Brazil hancur luluh.
Tak lama lagi, perlawanan akan bermula.
Brazil akan berdepan Sweden dalam pusingan akhir Piala Dunia.
BRAZIL LAWAN SWEDEN PUSINGAN AKHIR PIALA DUNIA 1958
Perlawanan akhir Piala Dunia 1958 bermula.
Permainan yang hebat. Dia berhenti, gelecek, sasar, tendang
dan membuat jaringan!
Liedholm membuat jaringan untuk Sweden!
Sweden 1, Brazil 0.
Sweden mendahului.
Bolehkah Brazil lawan semula?
Jawapan kepada soalan itu yang kita cari.
Adakah Brazil akan tewas lagi?
Djalma datang. Vavá hantar kepada Pelé.
Pelé mengawalnya. Tendang!
Tendangan yang hebat oleh Pelé!
Nilton Santos mendekati kotak penalti.
Membuat hantaran kepada Pelé. Pelé mengawalnya.
Gelecek yang bagus. Dia tendang, dan gol!
Gol yang hebat oleh Pelé!
Dia pemain yang luar biasa.
Kami mula sedar
yang kami sedang melihat
kemunculan pemain terhebat sepanjang zaman.
Tak dinafikan lagi.
Orlando.
Pelé. Hantaran kepada Zagallo.
Hantaran kepada Pelé.
Pelé melompat dan menanduknya masuk!
Pelé!
Brazil juara dunia!
BRAZIL 5, SWEDEN 2
Ia bagaikan mimpi.
Menakjubkan.
Saya tak tidur malam itu.
Saya nak tahu jika orang di Brazil, terutamanya keluarga saya,
mendengar ulasan permainan itu.
Adakah mereka nampak saya jaringkan gol?
Tengoklah!
Orang ramai bersorak gembira!
Mereka melompat, menjerit!
Mereka semua di sini untuk meraikan kemenangan Brazil
dan mengalu-alukan kepulangan pemain yang hebat.
Pelé muncul sebagai lelaki yang selesaikan
Kompleks Kacukan ini.
Dia buat orang Brazil kembali menyayangi diri.
Secara simbolik, itu bukan perkara kecil.
STADIUM VILA BELMIRO SANTOS
- Pelé menjadi sanjungan. - Betul.
Ke mana-mana kami pergi, orang bercakap tentang Pelé.
Apabila orang mendekati kami, kami akan kata, "Tengok! Itu Pelé!"
Semua orang akan ke sana dan kami akan ketawa.
Gadis nak Pelé sebagai teman lelaki.
Lelaki nak Pelé sebagai abang. Mak ayah nak Pelé sebagai anak.
Semua orang nak Pelé sebagai jiran.
Dia sangat menawan.
PAULO CÉSAR VASCONCELLOS WARTAWAN
Karismanya yang semula jadi
menjadikannya bintang pujaan.
Sejak itu, statusnya terus berkembang.
Dia dianggap kerabat diraja
oleh orang kulit Hitam, orang kulit putih dan orang kacukan.
Dia menjadi simbol emansipasi warga Brazil.
Saya dapat rasa kegembiraan semua orang,
demam Pelé itu.
Ada budak-budak lelaki miskin di kawasan sesak
yang melihat diri mereka dalam Pelé dan kata, "Saya nak jadi macam Pelé!"
Dia imej yang paling memberi inspirasi yang pernah dimiliki
budak lelaki kulit Hitam miskin.
Saya tak boleh keluar. Orang berkumpul ke mana-mana saya pergi.
Saya tak tahu nak bertindak.
Kawan-kawan ayah
lupa tentang dia
dan lebih berminat untuk mengenali Pelé.
Sukar untuk sesuaikan diri.
Tentu sukar bagi dia.
Dia masih sangat muda.
Dia cuma nak bermain bola sepak dan menunjukkan bakatnya.
Pelé!
Sebelum kehadiran Pelé, Santos hanya kelab kecil.
Itu tak penting.
Pelé menyertainya.
Pelé membawa pasukannya ke tahap seterusnya sendirian.
Pelé tak membuat perubahan,
tapi, dialah perubahan itu.
JUARA NEGERI SÃO PAULO
Main untuk Santos ibarat membuat persembahan sarkas berterusan.
Mereka bermain di serata dunia
dan nama Pelé menjadi tarikan orang ramai.
Budak Brazil itu belum berusia 19 tahun,
tapi dia mungkin pemain terbaik dunia.
Sekarang, Pelé. Apa dia nak buat?
Dia menjaringkan gol ketiga! Gol yang cantik!
Dia mahir selok-belok permainan.
Kawalan bola, kepekaan penglihatan dan kelincahan tindakan refleksnya
telah memperdaya pertahanan terhebat dunia.
Awak fikir awak pemain terbaik dunia sejak 1958?
Saya tak percaya istilah pemain terbaik dunia.
Untuk menjadi pemain terbaik dunia,
kita perlu menjadi pemain terbaik dalam semua kedudukan.
Itu agak rumit.
Pelé baru mencecah usia 21 tahun.
Antara tahun 1957 dan 1961,
Pelé telah menjaringkan 355 gol,
jumlah yang pemain terhebat mampu capai hanya pada penghujung kerjaya.
Selagi saya menjadi Presiden Santos,
Pelé takkan dijual.
Dia aset negara dan takkan dijual sama sekali.
Santos akan melawan Benfica untuk Kelab Piala Dunia.
Pepe hantar kepada Zito.
Serah kepada Pelé, dia di kotak penalti.
Gol sensasi oleh Pelé! Cantiknya!
Santos 5, Benfica 2.
Santos juara dunia!
Saya bernasib baik ada
rakan-rakan di Santos.
Mereka beri saya kekuatan.
Banyak kekuatan.
Saya berbahasa Inggeris saja.
Jangan cakap begitu!
Janganlah.
Kalau tak berbahasa Inggeris,
jangan cakap dengan saya.
Bagaimana awak boleh begitu sihat?
Tak guna, awak semua yang sihat.
Saya yang bekerja, dan awak semua datang ke sini ganggu saya!
- Saya sihat. - Awak sihat?
Mari pergi.
Tak. Tengoklah betapa sihatnya saya.
Nak tengok? Jangan pegang saya.
Berundur. Tengok betapa sihatnya saya.
- Awak sihat. - Ada orang panggil saya?
Dia berputarlah!
Awak semua memang terbaik.
Datang bersama sinar matahari.
Hari yang cukup indah.
Edu nak perangkan kulit.
- Tuhan yang menyatukan pasukan ini. - Pasukan ini…
Tuhan, bukan?
Hebat, bukan?
Kami satu keluarga.
Brazil harus berterima kasih dengan Santos.
kerana apabila kita mengadakan jelajah,
kita kalahkan pasukan terbaik di Itali, Jerman, seluruh Eropah,
dan orang akan puji Brazil.
Mereka tak tahu lokasi Brazil.
Awak ingat masa kita bermain di Eropah?
Jurulatih Lula kata, "Tak guna, Pelé cedera."
Saya kata, "Begini.
Memandangkan semua penyerang kami berkulit hitam seperti awak,
Dorval boleh pakai jersi nombor 10 awak dan tiada sesiapa akan sedar."
Jadi, saya pakai jersi nombor 10,
tapi orang segera sedar saya bukan Pelé
dan orang ramai mula teriak, "Pelé".
Awak terpaksa teruskan walaupun cedera.
Saya rasa mereka fikir,
"Biasanya Pelé sangat kacak. Tak mungkin dia!"
Kacak? Awak?
Mereka fikir awak kacak? Sudahlah, jangan perasan!
Kami tahu awak raja,
tapi kami nak membantu dan memainkan peranan kami.
Menjadi raja ini…
Awak ingat semasa kita berparti di Paris,
dan saya sedang menyanyi?
Begini.
Aku raja jenis apa
Tanpa kerajaan atau mahkota?
Tanpa istana atau ratu…
Tanpa istana atau ratu Hanyut tanpa tujuan ke serata dunia
Setidaknya, nyanyian awak bertambah baik!
Itu detik terbaik!
Suara saya masih seteruk dulu.
Jangan makan banyak. Ada perlawanan esok!
Ya.
Chile!
Chi! Le!
Ayuh, Chile!
CHILE PIALA DUNIA 1962
Piala Dunia itu sepatutnya diraih oleh Pelé.
Usianya bakal mencecah 22 tahun,
dia berpengalaman,
dan bintang bola sepak dunia terbesar.
Pelé…
Kepantasan Pelé menembusi pertahanan lawan.
Gol yang hebat! Gol yang hebat oleh Pelé!
Kami amat mengharapkan dia
kerana prestasinya pada 1958.
Kemudian, perlawanan kedua menentang Czechoslovakia bermula.
Pelé cuba membuat jaringan!
Pelé cedera!
Ketika itu seri kosong sama
dan Pelé cedera.
Saya tak tahu sebabnya.
Saya muda, masih budak.
Saya tak pernah alami kecederaan begini.
Kami harap dia segera sembuh.
Dia dikeluarkan daripada Piala Dunia.
Ke tepi!
Itulah yang berlaku, dan pengganti Pelé
ialah Amarildo.
Saya baca tajuk akhbar yang berbunyi, "Brazil menangis kerana Pelé."
Tentunya, di Brazil,
ketiadaan Pelé ialah satu tragedi.
Namun, Pelé cakap kepada saya,
"Hei, budak.
AMARILDO BRAZIL 1961 - 1966
Masa untuk awak bertindak."
BRAZIL LAWAN CZECHOSLOVAKA PUSINGAN AKHIR
Apabila saya tercedera
dan dikeluarkan daripada Piala Dunia,
saya sukar menerimanya.
Namun, saya kata kepada pemain lain,
"Lupakan hal ini. Kita satu pasukan, bukan seorang pemain."
Zagallo melontarnya masuk.
Dia jumpa Amarildo.
Amarildo melepasi Kvašňák. Dia tendang. Gol!
Brazil membuat jaringan!
Brazil!
Brazil menjadi juara dunia dua kali!
Selepas perlawanan, di bilik persalinan,
ketika saya sedang mandi,
dia meluru masuk dalam keadaan berpakaian lengkap
untuk memeluk saya.
Walaupun dia tak bermain, semangatnya ada di padang,
mendorong kami untuk menang.
Piala Dunia Ketujuh tamat!
Brazil menang lagi!
Mari raikan!
Kanak-kanak, orang muda dan orang tua!
Seluruh negara meraikannya!
Hujung tahun 50-an dan awal 60-an
sememangnya antara era terbaik
dalam sejarah Brazil.
Pelé muncul
ketika Brazil mula berubah menjadi negara moden.
Ia bukan sekadar pengeksport pertanian,
tapi negara industri, cekap dan berbudaya.
Negara yang percaya pada kemampuannya dan boleh berjaya.
Brazil bukan lagi negara yang ketinggalan. Perubahan sedang berlaku.
Pelé bukan watak sokongan dalam semua ini, dia watak utama.
Raja Pelé. Babak satu, rakaman satu.
Pelé, ada ramai orang di ruang tamu. Ada wartawan di dapur!
Asrama awak semakin terkenal!
Pelé muncul ketika
industri perfileman semakin popular.
Dia produk zamannya.
Pelé! Pernah terfikir nak berlakon?
Tak pernah.
Pelé bukan lagi pemain bola sepak, tapi institusi negara.
Dia suka menjadi idola.
Pada dia, ia perkara biasa,
seolah-olah dia diciptakan begitu.
Bola putih menakjubkan.
Dia membawa imej seorang pemuda yang kuat dan sihat,
yang menjaringkan banyak gol dan disukai ramai.
Nama dia akan jual apa-apa saja, daripada minyak dan ubat gigi.
- Dia kaya. - Pelé ialah jutawan pertama bola sepak.
- Ini kopi apa? - Café Pelé.
Sedapnya!
Sudah semestinya.
"Awak dari mana?" "Saya dari Brazil."
"Tempat Pelé!"
Dia buat warga Brazil kata dengan bangga,
"Kami tak perlu sanjung orang Inggeris, Jerman, Perancis atau Itali.
Kami mendahului mereka.
Dalam bola sepak, kami lebih baik daripada awak."
Kami dikenali kerana bola sepak.
Zaman itu menggembirakan.
Kami sangka demokrasi akan kekal.
Malangnya, tidak.
Di Brazil, huru-hara berlaku apabila Presiden Goulart
meminta sokongan untuk kerajaan sayap kirinya,
tapi sokongan popular ditolak.
Rejimnya berakhir dengan kudeta tentera yang singkat, tanpa korban.
Bawah Jeneral Branco, tentera memberontak dan merampas Rio de Janeiro.
Kenapa kudeta berlaku?
Brazil sepatutnya diambil alih oleh komunis.
Namun, ini tak benar.
Pada 1964, tak mungkin Brazil menjadi negara komunis.
Namun, itulah alasan pihak tentera.
Ia projek Amerika yang direka untuk merangsang kediktatoran di Amerika
bagi menghalang penyebaran Komunisme Soviet.
Terbentuklah Brazil yang baru.
Semua kegembiraan
dari lewat 50-an dan awal 60-an
lenyap begitu saja.
Adakah kediktatoran mengubah apa-apa bagi awak?
Tidak, bola sepak masih sama.
Tiada perbezaan yang ketara.
Bukan bagi saya. Ia tak mengubah apa-apa.
Saya dijemput menyertai
arena politik,
tapi jujurnya, saya tak berminat langsung.
Saya sibuk bermain bola sepak,
jadi saya tak ada banyak masa untuk itu.
Lagipun, saya tak tahu tentang politik.
Pelé terima rejim itu dan teruskan hidup macam biasa.
Mereka nak layan dia dengan baik
kerana mereka sedar kepentingan hubungan itu.
Kehidupannya berjalan macam biasa.
Dia tak terkesan dengannya.
Pelé, tiga tahun lalu
awak beritahu saya yang awak nak berkahwin.
Apa perasaan awak apabila bercinta?
Saya tak beritahu sesiapa
yang saya ada teman wanita, kekasih,
jadi akhbar tak bercerita tentangnya,
dan orang ramai takkan tahu.
Hubungan serius pertama yang buat saya ingin membina keluarga
ialah apabila saya jumpa Rose di Santos.
Saya agak pemalu.
Kemudian, saya berkawan dengan ayahnya.
Untuk mendapatkan restunya, saya kata,
"Kalau nak saya kilatkan kasut awak, beritahu saja!"
Saya fikir dah tiba masanya untuk berkahwin,
jadi saya makin rapat dengan keluarganya
sehinggalah kami berkahwin.
Saya tertarik dengan dia. Saya masih muda, belum matang.
Kami suka satu sama lain dan kami berkawan baik,
tapi perasaan cinta yang mendalam itu,
sebenarnya tiada.
Awak ada berkongsi hobi?
- Menari. - Saya tak…
Kami suka menari dan mendengar lagu.
Muzik popular.
Adakah puan dan suami
banyak meluangkan masa bersama?
Dia tahu membahagikan masa antara bola sepak dan keluarga, jadi ia seimbang.
Bagaimana rasanya menjadi isteri awak? Adakah ia sukar?
Saya rasa ia sukar. Saya rasa begitu.
Saya mula ada komitmen profesional
selain bola sepak.
Saya mula menandatangani kontrak
untuk mengiklankan produk di seluruh dunia.
Saya makin kerap berjalan untuk kerja begini
berbanding bola sepak.
Ia sesuatu yang mencabar untuk keluarga dan hubungan saya.
Saya faham.
Sukarkah untuk awak setia apabila menjadi buruan ramai gadis?
Jujurnya, ya.
Saya ada beberapa hubungan sulit
hingga mendapat anak,
tapi saya menyedarinya kemudian.
Isteri pertama saya tahu segalanya.
Saya tak tipu sesiapa.
Kami di lapangan terbang dan sedang menunggu
Edson Arantes do Nascimento, Pelé.
En. Pelé, boleh perkenalkan isteri awak?
Saya tak berbahasa Perancis.
- Tak berbahasa Perancis? - Tak.
Awak melawat Paris?
Ya, dan saya seronok melawat Paris.
Saya datang dengan isteri.
Saya akan kembali lagi ke sini nanti.
Terima kasih. Siapa calon kegemaran untuk Piala Dunia seterusnya?
Ia Piala Dunia yang sukar untuk Brazil.
Ia pasti sukar.
Kami memburu kejuaraan ketiga, semua pasukan akan bersedia.
Kami akan buat yang terbaik untuk menang.
Terima kasih.
PENGUMUMAN SKUAD PIALA DUNIA
Edson Arantes do Nascimento!
Saya berbual dengan kawan-kawan
tentang peminat Brazil
yang fikir kami dah menang.
Kami turut diberi sepanduk
yang berbunyi, "Juara Tiga Kali" untuk ditandatangani di hotel.
Saya tak suka.
Ia menjadi tekanan besar buat kami.
Kita kena biar perkara berlaku sendiri.
Dalam bola sepak, boleh menang atau kalah.
- Kita akan menang, bukan? - Dengan izin Tuhan.
ENGLAND PIALA DUNIA 1966
Saya ada impian
untuk memenangi Piala Dunia di England.
Saya fikir Brazil boleh menang,
menjadi juara lagi, dan saya akan bersara.
Setiap hari sama saja di Hotel Lymm, di tengah-tengah Cheshire,
hotel yang menjadi ibu pejabat pasukan Brazil.
Seperti biasa, Pelé menjadi perhatian.
Semua orang nak bercakap dengan Pelé,
tapi dia tetap tersenyum
dan menjawab soalan sesiapa saja.
Beritahu kami…
Awak boleh bahasa Inggeris sedikit.
Pendapat awak tentang strategi pertahanan mengawal awak dengan ketat?
Ya…
- Awak dah biasa? - Kami terpaksa.
Kami terpaksa biasakan diri bermain begini.
Dulu. bola sepak lebih klasik. Ia untuk peminat, satu pertunjukan.
Sekarang pasukan main untuk keputusan, berusaha keras agar tak bolos.
Bola sepak telah menjadi buruk, pasukan bermain dengan lebih agresif.
- Terima kasih banyak. - Terima kasih, Pelé.
Bagi majoriti pemain, ia Piala Dunia pertama,
termasuklah saya.
Pelé mengetuai kami sebagai pemain terbaik di Brazil dan dunia.
Jadi, pihak lawan bertindak
membuat satu sistem
untuk mengawal Pelé.
"Kita perlu hapuskan ancaman Pelé."
BRAZIL LAWAN BULGARIA PERINGKAT KUMPULAN
Perlawanan pertama Brazil bermula, 1966.
Pelé terjatuh.
Pelé terjatuh lagi.
Bola sepak hari ini berbeza.
Bola sepak hari ini lebih sukar,
lebih banyak kawalan,
pasukan lebih banyak bertahan.
Kini kita biasa dengar, "Mari sasarkan Pelé!"
"Kawal dengan tiga pemain!"
Itu Pelé…
Gol!
Pelé membuat jaringan untuk Brazil.
Juara dunia Brazil
bermula dengan kemenangan.
Permainan bola sepak yang hebat.
BRAZIL LAWAN HUNGARY PERINGKAT KUMPULAN
Ini peluang yang baik.
Dia mesti buat jaringan. Jaringan untuk Hungary!
Gol yang menakjubkan.
Gol yang cantik oleh Farkas. Gol yang hebat.
Ini kali pertama Brazil dibelasah dalam perlawanan Piala Dunia
sejak Hungary tewaskan mereka pada 1954.
Nampaknya ada kecenderungan untuk bermain kasar,
terutama terhadap pemain handalan.
Perlawanan terpenting pasukan Brazil
sejak menang empat tahun lalu.
BRAZIL LAWAN PORTUGAL PERINGKAT KUMPULAN
- Eusébio… - Larian yang baik oleh Eusébio.
Kedudukan bola yang bagus, gol!
Tidak ofsaid. Portugal mendahului, satu gol tak berbalas.
Itu Torres…
Satu gol lagi! Eusébio!
Juara dunia Brazil dalam masalah.
Mereka boleh tersingkir.
Silva.
Pelé.
Sekali lagi. Faul!
Kali kedua tertangkap. Kali pertama pengadil biarkan.
Situasi menyedihkan.
Pemain terhebat dunia keluar padang.
Saya rasa pada ketika ini,
pasukan Brazil perlu pemain macam Pelé.
Pada saya, standard pengadilan amat buruk.
Akibat pengadilan yang menyedihkan ini,
kami mengalami keganasan yang teruk setiap perlawanan.
JOÃO HAVELANGE PRESIDEN CBF 1958 - 1975
Dalam lapan hari, jumlah pemain cedera lebih ramai daripada lapan tahun.
HILTON GOSLING DOKTOR PASUKAN BRAZIL 1956 - 1966
Ia jelas.
Ya, saya rasa ini pengakhiran sebuah kegemilangan.
Eusébio…
Aduhai!
Juara dunia Brazil
kini tersingkir daripada pertandingan.
Akhirnya, Pelé disingkirkan daripada Piala Dunia.
Warga Brazil tak gembira atas hal yang berlaku.
Mereka menang di Sweden pada 1958, menang sekali lagi pada 1962,
menjadi kegemaran sejak awal pertandingan,
tapi tersingkir di peringkat awal.
Awak sendiri yang beritahu wartawan,
ini Piala Dunia terakhir awak.
Itu tak boleh berlaku kerana dunia nak awak teruskan.
Kami perlukan persembahan yang awak beri kepada peminat
sebagai pemain terhebat dunia. Betul?
Betul. Ramai orang tanya soalan ini, jadi biar saya jelaskan.
Saya takkan bermain dalam Piala Dunia lagi
kerana saya tak bernasib baik.
Ini penyertaan kedua
saya cedera selepas dua perlawanan.
Ia mengejutkan negara.
Ia turut mengejutkan para pemain seperti kami.
Kenapa Pelé berhenti daripada pasukan kebangsaan,
sedangkan dia masih muda untuk sertai dua atau tiga Piala Dunia lagi?
Tersingkir daripada Piala Dunia amat mengecewakan saya.
Saya kata, "Aduhai. Bagaimana sekarang? Apa saya nak buat?"
Saya fikir, "Saya boleh akhiri kerjaya saya di sini."
Saya kecewa. Saya nak ucap selamat tinggal.
Dia sangat kecewa.
Sukar untuk galakkan dia bermain lagi.
Dia sangat sedih ketika itu.
Awak rasa dia akan buat apa?
Dia mungkin bermain untuk kelabnya, dua atau tiga tahun lagi.
Kemudian, dia akan main bola sepak untuk hiburan saja
kerana dia meminatinya.
Untuk Piala Dunia dan bola sepak Eropah, ini kali terakhir kita melihat Pelé?
Ya, begitulah.
Brazil sangat miskin di England pada 1966.
Ia bawah pemerintahan diktator,
tapi keadaan menjadi lebih buruk dengan Akta Institusi Nombor 5.
AI-5 yang dikenakan atas kami pada 1968.
Tuan Yang Terutama, Presiden Republik,
telah memutuskan untuk melaksanakan Akta Institusi
yang memberi kerajaan
kuasa yang diperlukan
untuk menjaga keselamatan, ketenteraman dan keamanan.
Ia merampas semua kebebasan yang anda boleh fikirkan.
Sesiapa saja boleh ditahan
tanpa sebab.
Orang hilang begitu saja.
Peranan saya ialah menandatangani AI-5.
ANTÔNIO DELFIM NETTO MENTERI KABINET, PEMERINTAHAN DIKTATOR
Ada yang kata ia digunakan untuk menyeksa orang.
Tentulah.
Apabila seseorang berkuasa,
dia saja yang mampu menghapuskan orang sepertinya.
Jeneral Médici diktator semasa fasa terburuk penyeksaan dan pembunuhan.
Boleh dikatakan,
dialah diktator paling kejam di Brazil.
Dia faham cara bola sepak menawan orang.
Menjadi perkara biasa melihat Jeneral Médici
menonton bola sepak setiap hari dengan radio di telinganya.
Ketika banduan politik diseksa di tempat lain,
jeneral menonton perlawanan untuk mencipta imej "lelaki baik".
Gulingkan diktator!
PEMBUNUH
Apa yang awak tahu ketika itu?
Awak tahu tentang seksaan yang berlaku?
Kalau saya kata saya tak tahu apa-apa,
memang tipulah.
Ia memang tipu.
Kami dengar banyak perkara.
Namun, kami tak pasti
perkara yang benar atau palsu.
Santos menjelajah serata dunia. Kami mungkin di Eropah atau negara lain.
Kami takkan tahu sama ada berita itu benar atau tidak.
Di Brazil, kami selalu diingatkan
agar berhati-hati dan jangan tinggalkan hotel.
Saya rasa risau.
Apa hubungan awak dengan pelbagai kerajaan?
Saya sentiasa terbuka.
Semua orang tahu hal ini.
Termasuklah ketika keadaan menjadi amat buruk.
Saya sering diminta memilih pihak.
Saya tak tahu parti politik pilihannya
tapi Pelé tak pernah menggambarkan yang dia berpihak dengan kerajaan.
Dia tak buat semua itu.
Setiap negara perlukan wira.
Orang perlu percaya sesuatu.
Rasa kekitaan
boleh menjadi lebih penting daripada kesusahan harian.
Sukan memupuk perkara itu.
Orang tak peduli politik,
mereka peduli perkara yang penting buat mereka,
iaitu kehidupan harian mereka.
Pelé membantu dalam hal itu.
Pencapaian Pelé berkait dengan kegemilangan negara,
walau sesiapa pun berkuasa.
Ia baik untuk pemerintahan diktator.
Demokrasi juga begitu.
Gol!
Pelé!
Pelé ada bersama saya untuk temu bual eksklusif.
Pelé! Terima kasih sudi datang!
Sama-sama. Saya sangat terharu.
Terutamanya dalam situasi sekarang.
Awak tak dapat bayang perasaan saya.
Ini bolanya.
Bola untuk gol ke-1000.
Hanya ada satu di dunia
kerana tiada pemain pernah mencapai kejayaan begini.
VASCO LAWAN SANTOS 19 NOVEMBER 1969
Nama Pelé baru saja diumumkan di Maracanã!
Perasaan yang tak dapat digambarkan.
Tunjuk, Laerte.
Tunjuk orang yang bersorak untuk raja.
Ahli sukan pertama di dunia
dengan peluang menjaringkan 1,000 gol.
Tahniah, Pelé! Tahniah, Brazil!
Empat belas minit lagi untuk menyaksikan mungkin buat kali pertama…
Bola dihantar, Pelé menyambutnya. Itu penalti!
Itu penalti yang jelas!
Penalti!
Kami cuma ada bola sepak dalam keadaan yang menyedihkan ini.
Ia suatu eskapisme buat warga Brazil.
Dalam diri Pelé, kami ada pemimpin dan wira yang tiada tandingan.
Stadium mahu Pelé. Stadium terbesar di dunia
bersedia untuk pemain terhebat dunia.
Inilah Pelé dengan gol terhebat abad ini.
Saya fikir, "Kalau penjaga gol dapat menampannya
atau bola terkena palang gol, mana ahli pasukan saya?"
Saya tak nampak sesiapa.
Kemudian saya tengok,
semua orang di belakang saya.
Kaki saya menggigil. Saya kata pada diri,
"Saya tak boleh gagal penalti."
Pelé bintang yang menyinar,
berkilau dalam kegelapan kehidupan warga Brazil.
Dia melambangkan potensi Brazil
untuk menjadi negara yang lebih adil dan bahagia.
Itu lambang yang Pelé bawa.
Pelé, bagi pihak kru kami,
kami berterima kasih kepada awak
atas jasa awak kepada Brazil,
menghebahkan sukan yang menjadi jiwa rakyat kami.
Pelé berehatlah dengan tenang.
Awak memang berhak.
TIGA HARI KEMUDIAN BRASÍLIA
Setiap orang penting yang saya kenal,
kalau saya diberitahu ada yang nak jumpa saya
untuk makan tengah hari atau melepak,
kalau boleh pergi, saya akan pergi.
Saya tiada masalah.
Saya diberitahu Presiden nak jumpa saya,
untuk ucap tahniah,
jadi saya pergi.
Saya tak pernah dipaksa. Tak pernah.
Ramai orang kurang melihat sumbangannya dalam bola sepak,
tapi perbuatannya di luar padang.
Di luar padang, dia orang yang tiada pendirian politik.
Pada masa itu, ia merugikannya.
Saya suka Pelé, tapi saya tetap akan mengkritik dia.
Perangai dia seperti pak turut.
orang kulit Hitam
yang terima apa-apa saja
tanpa soal atau menilai.
Itu pandangan saya terhadapnya hingga hari ini.
Satu kenyataan daripada Pelé akan membawa kesan yang berpanjangan,
terutamanya di Brazil.
Sesuai dengan sifatnya, dia tak boleh
menolak pelawaan Presiden begitu saja.
Anda boleh kata Muhammad Ali tak buat begitu.
Ya, betul.
Saya puji dia.
Mereka kata setiap kali saya masuk ke gelanggang,
saya seperti pergi berperang.
Ada banyak perbezaan
antara berlawan di gelanggang dan berperang di Vietnam.
Muhammad Ali tahu
dia akan ditangkap kerana menolak kerahan,
tapi dia tiada risiko dianiaya
atau diseksa.
Pelé tiada jaminan itu.
Tolonglah!
Itu pemerintahan diktator.
Hanya mereka yang mengalaminya tahu keperitannya.
Saya tak rasa saya boleh ambil tindakan berbeza.
- Kenapa? - Tak sanggup.
Apa kebaikan pemerintahan diktator kepada kita?
Kini awak di pihak mana?
Kita akan keliru dalam semua ini.
Saya warga Brazil. Saya nak yang terbaik untuk orang saya.
Saya bukan Superman, tiada kuasa ajaib.
Saya cuma orang biasa
yang Tuhan kurniakan bakat menjadi pemain bola sepak.
Namun, saya sangat yakin
saya banyak berjasa untuk Brazil melalui bola sepak,
dengan menjadi diri sendiri,
berbanding ramai ahli politik yang dibayar untuk berbuat demikian.
TERESÓPOLIS MENGALU-ALUKAN PASUKAN KEBANGSAAN EMAS KITA
AYUH, SKUAD EMAS
Ia era pemerintahan diktator yang paling melampau di Brazil.
Ia kemuncak penindasan, penapisan dan sekatan bersuara,
gerakan dan sebagainya.
Dalam semua itu, ada wahah
yang penuh keindahan dan harapan,
emosi positif dan merangsang,
iaitu Piala Dunia 1970.
Sejak kegagalan Piala Dunia 1966 di England,
pasukan kebangsaan menjadi kacau bilau.
Memenangi Piala Dunia menjadi
isu kerajaan.
Staf teknikal skuad kebangsaan,
hampir semuanya anggota tentera.
Beberapa slogan fasis dicipta.
"Brazil, suka atau pergi."
"Tiada sesiapa boleh halang negara ini."
Euforia Nasionalis berlaku dengan cara paling teruk,
didorong oleh pemerintahan diktator.
Pelé tak suka bercakap tentangnya, tapi ada mesej
daripada rejim mengatakan baik dia bermain di Piala Dunia.
Hal itu menjadi
kepentingan peribadi presiden.
Kenapa?
Sebabnya, kalau rakyat gembira,
kerajaan juga gembira.
Awak rasa tertekan kerajaan menyuruh awak kembali?
Sentiasa.
Saya selalu dapat tawaran bercakap dengan kerajaan,
ahli perundangan, gabenor negeri.
Sentiasa ada pihak yang nak saya kembali.
Saya berbelah bagi.
Saya tak nak sertai Piala Dunia 1970.
Saya tak nak lalui pengalaman yang sama seperti di England.
Saya berasa ragu.
Saya risau, tapi saya juga merinduinya.
Saya cuma nak dikenang.
Namun, inilah ia.
Ini Piala Dunia terakhir saya.
Raja, awak akan kembali?
Kalau saya duduk di sini dan kata,
"Saya kembali ke Piala Dunia 1970 demi warga Brazil,"
itu suatu penipuan.
Saya kembali demi diri.
KEM LATIHAN PASUKAN BRAZIL
Buat satu-dua.
Individu lain yang sehebat Pelé
ialah pengurus pasukan Brazil
untuk persediaan ke Mexico, João Saldanha.
Pemain Brazil ingin mengatur kehebatan gerakan
dan memodenkan gaya mereka.
Ini saja cara untuk mereka kalahkan pasukan terbaik Eropah di Mexico.
En. Saldanha, ramai pengkritik bola sepak berpendapat
gaya bola sepak awak telah diatasi
dan ketinggalan oleh orang Eropah.
Awak setuju?
Sukar untuk ubah cara pemain negara.
JOÃO SALDANHA PENGURUS BRAZIL 1969 - 1970
Berisiko.
Mungkin kami ada masa untuk ubah.
Kalau kami ada masa untuk ubah,
kami boleh main seperti cara awak,
iaitu teratur.
Bagi yang tak kenal Saldanha, dia bagaimana?
BRITO BRAZIL 1964 - 1972
Dia gila!
Namun, dia sangat baik.
Dia juga suka mendesak.
Dia tak peduli walau awak Pelé, raja bola sepak sekalipun.
Dia mendesak semua orang hal yang sama.
Perkara yang baik tentangnya
ialah dia bukan pengecut, dia tak takut apa-apa.
Cuma adakala, dia akan cakap perkara
yang tak perlu.
Dia merepek.
Dia nak jadi ketua.
Secara peribadi,
kalau awak tanya saya sama ada dia memahami bola sepak,
jawapan saya tidak.
"João, bagaimana kalau kita buat itu dan ini?"
"Saya jurulatih, saya berkuasa!"
"Baiklah, tapi mari berbincang."
Dia buat banyak keputusan
yang kami nampak takkan berjalan lancar.
Pelé, Saldanha dah tunjukkan rancangannya,
dan awak pemain forward tengah.
Awak tak suka bermain di situ, bukan?
Bukannya saya tak suka,
tapi dalam keadaan saya sekarang,
saya boleh bermain lebih baik sebagai pemain tengah.
Masalahnya,
dah 15 tahun saya bermain di kedudukan itu.
Minta saya tukar cara bermain dalam semalam adalah mustahil.
Ada sesuatu yang terjadi di sana.
Saldanha bertengkar dengan Pelé semasa latihan.
Mereka tak sebulu.
Awak berdua berbual? Apa yang terjadi?
Memandangkan João Saldanha suka menunjuk-nunjuk,
dia memberitahu wartawan
yang dia sangat risau
kerana saya menjalani ujian mata,
dan dia fikir saya tak dapat melihat dengan betul.
João Saldanha sangat teliti dan tak dapat diduga.
Saya bukan memburukkan dia. Dia kawan baik saya.
Dia juga suka bohong sunat,
tapi saya tak faham sebab dia reka cerita
kononnya Pelé rabun jauh dan tak boleh bermain.
Saldanha kata Pelé buta.
Dia pandai menimbulkan kemarahan.
Dia kata, "Dia tak bagus."
"Dia buta. Dia tak nampak." Celaka.
Pelé meradang.
Mata awak dikatakan bermasalah.
Maklumat itu datang daripada Jurulatih João Saldanha.
Apa reaksi awak terhadap hal ini?
Saya rasa dia
sangat teruk,
tapi jelas dia nak menyelar seseorang.
Dia telah menimbulkan kekecohan.
Saldanha berkeras Pelé patut berehat
untuk jaga kekuatan untuk Mexico.
Saldanha nak gugurkan Pelé tapi ditolak oleh CBF.
Saya kata, "Saya nak gugurkan dia sebagai langkah berjaga-jaga."
Mereka kata, "Jangan. Tak boleh."
Dalam kata lain, atas sebab komersial,
pengurus pasukan Brazil tak boleh gugurkan Pelé?
Ya.
Awak ada pemain terbaik sepanjang zaman
tapi awak nak tinggalkan dia di bangku?
Walaupun benar permainannya teruk. "Pelé tak pandai main, dia teruk."
Itu tak penting, dia mesti main!
Apabila ada pergaduhan dan perbalahan,
maka wujudlah gerakan membuang Saldanha daripada pasukan kebangsaan.
Apabila CBF tawarkan saya kerja itu, ramai orang kata mereka nak orang lain.
Mereka berhak memberi pendapat. Saya bukan budak-budak.
Saya takkan letak jawatan.
Kerajaan bertindak
bukan saja untuk pastikan Pelé main,
tapi juga campur tangan kami.
Saya dan presiden banyak persamaan.
Kami dari Selatan, penyokong Grêmio,
dan meminati bola sepak.
Namun, saya tak pilih menterinya dan dia tak pilih pasukan saya.
Dengan itu, kami saling memahami.
Apabila kita tonton temu bual itu, kami kata,
"Kekecohan akan berlaku!"
Ia pasti berlaku.
Mereka pecat Saldanha.
Ketika publisiti memuncak di sidang media di stadium Maracanã,
muncullah bos baru, Mário Zagallo.
Zagallo yang berada di Sweden pada 1958 pernah bermain untuk Brazil bersama Pelé.
Saya ambil alih dua bulan sebelum perlawanan.
Pelé kata dia susah hati
kerana berita yang keluar di akhbar,
tentang kenyataan Saldanha yang dia buta.
Dia nak beri kenyataan balas.
Semasa latihan, Zagallo datang jumpa saya dan tanya hal yang berlaku.
"Awak kurang kesungguhan, awak tak merebut bola."
Betul kata dia.
Saya risau akan diri.
Saya nak keadaan fizikal saya baik.
Dalam sesi latihan pertama,
dia pegang bahu saya
dan kata, "Zagallo,
Jangan meleceh-lecehkan saya."
Saya kata kepadanya,
"Awak unik.
Saya takkan tinggalkan awak.
Awak akan bantu saya memenangi Piala Dunia."
MEXICO PIALA DUNIA 1970
BRAZIL
Piala Dunia 1970 bakal bermula.
Di Mexico, Pelé ingin memulihkan reputasinya di Piala Dunia
yang hilang di England empat tahun lalu.
Pelé berusia 29 tahun. Ini Piala Dunia keempatnya
dan dia nak jadikan ini Piala Dunia terhebatnya.
Di England, kami dengar Pelé yang hebat
yang ada jutaan peminat di England,
kurang bersemangat untuk beraksi di Piala Dunia.
Pengalamannya semasa menentang Portugal dan Bulgaria sebelum ini buruk.
Bagaimana keadaan Pelé apabila kembali ke Piala Dunia keempatnya?
Saya boleh bercakap tentang perasaan Pelé
kerana saya bernasib baik dapat bermain dengannya pada 1958 dan 1962.
Kini, sebagai jurulatih,
saya rasa Pelé masih budak yang sama
yang membantu kami memenangi kedua-dua Piala Dunia itu.
BRAZIL LAWAN CZECHOSLOVAKIA PERINGKAT KUMPULAN
Permainan yang cantik.
Ada peluang! Tendangan Pelé melepasi palang!
Prestasi Pelé telah menurun
hingga kita boleh nampak perbezaannya kerana dia bukan lagi Pelé yang dulu.
Tengok larian Petráš.
Oh, Tuhan!
Gol!
Kejutan yang luar biasa.
Seperti biasa, warga Brazil terkejut.
Mereka yang di Amerika Selatan menggigil.
Kami mencemarkan nama baik Brazil.
Warga Brazil tak percaya pasukan lawan boleh melepasi peringkat kumpulan.
Pelé mengejar jaringan untuk Brazil.
Tostão.
Tersasar.
Pelé dan Tostão ke kirinya. Tostão dan Pelé menyerang balas.
Situasi yang sukar.
Dianggap faul.
Pelé…
Rivellino! Gol!
Gol yang hebat! Rivellino!
Ketika itulah
dia mula rasa bersemangat semula.
64 akan terhempas teruk.
Pelé berjaya lepas sekali lagi.
Usahanya sukar kerana jauh dikejar oleh Hrdlička.
Pelé terus berusaha.
Masih mengawal bola. Jairzinho. Tostão!
Pelé membuat cubaan yang baik.
Kepintarannya dan keyakinannya luar biasa.
Pelé pelopor cubaan gagal paling menakjubkan
dalam sejarah bola sepak.
Ramai membuat jaringan dari garis tengah, tapi dia yang pertama cuba,
dan dalam Piala Dunia.
Dia memiliki aura.
"Raja sudah tiba. Sayalah Raja."
- Gérson. Pelé lari. - Hantar kepada Pelé.
- Dia menahan dengan dadanya. - Pelé!
Itulah ia! Itulah sentuhan seorang pakar!
Gol!
Pelé!
Nombor 10!
BRAZIL 4, CZECHOSLOVAKIA 1
Mereka bermain dengan baik.
Satu perlawanan.
Nak menang Piala Dunia perlu lebih daripada itu.
Saya rasa England
calon kegemaran utama.
England juara terkini,
tentulah mereka calon kegemaran.
Brazil akan berusaha sehabis daya.
England melawan Brazil.
Pelé, Jairzinho, Bobby Moore, Bobby Charlton. Prospek yang hebat.
BRAZIL LAWAN ENGLAND PERINGKAT KUMPULAN
Kami tahu perlawanan menentang England akan menjadi sukar.
Kami kaji cara bermain dan cara bertahan mereka.
Semua orang cakap perkara yang sama, pemenang perlawanan itu
mampu memenangi Piala Dunia.
Juara dunia dan bekas juara dunia.
Jairzinho.
Dia mengatasi Cooper.
Pelé!
Pertahanan yang baik!
Saya tak rasa teknik bola sepaknya hilang.
Yang pasti, kemahiran berfikirnya tiada tandingan.
Sama ada dia masih sihat…
SIR ALF RAMSEY PENGURUS ENGLAND 1963 - 1974
…atau bersungguh-sungguh macam dulu, saya tak tahu.
Pelé sukar mengatasi Mullery. Mullery amat rapat dengannya.
Tak sesuai untuk budak.
Banyak perebutan bola berlaku.
Ia benar-benar menguji stamina dan kecergasan.
Rivellino. Pemain dengan tendangan kaki kiri.
Inilah ia. Tendangan yang hebat! Pertahanan yang baik!
Sir Alf Ramsey nampak semakin risau melihat permainan ini sekarang.
Peminat berteriak "Brazil" sekarang.
Pemain Brazil makin pantas,
memberi tekanan besar kepada pertahanan England.
Tostão!
Dia pula Leti.
Pelé mengawalnya.
Dia dikepung seluruh pertahanan yang menghalang laluannya.
Saya datang dari luar.
Dia dah nampak saya di situ.
Ia sambutan terbesar sepanjang karier saya.
Brazil menang 1 - 0.
BRAZIL 1, ENGLAND 0
Dengan laungan "Brazil" yang bergema di stadium yang luas ini,
Brazil telah mengalahkan juara dunia.
Ia menakjubkan dan cantik, seperti permainan catur.
Kami menang. Hebat betul.
Kami jadi lebih kuat.
Tahun 1970 menjadi rahmat.
Semangat persaudaraan dalam pasukan itu mengagumkan.
Kita jarang dapat melihat gurau senda antara pemain.
BRAZIL 3, ROMANIA 2 PERINGKAT KUMPULAN
Kami mewakili negara kami.
Bukan untuk kami saja tapi rakyat Brazil.
Setiap kemenangan demi rakyat Brazil. Kami terus berjuang.
Saya buat liputan Piala Dunia 1970. Biar saya jelaskan,
saya menentang pemerintahan diktator, dan saya bersorak menentang Brazil.
Kami bayangkan jika Brazil menang,
ia akan menguatkan pemerintahan diktator, kami tak nak begitu.
Bak kata orang, bola sepak sukar diduga.
Apabila bola bergolek, kita lupa semua prinsip.
Kita akan sokong pasukan kita.
BRAZIL 4, PERU 2 PUSINGAN SUKU AKHIR
Bagi Brazil, jika main dengan baik, pasukan hebat saja boleh kalahkan mereka.
Kita takkan nak berada di Brazil pada hari tersebut.
Tinggal satu perlawanan saja sebelum ke pusingan akhir.
Seluruh Brazil menjadi panik.
"Ya, semua lancar, Pelé bermain dengan baik,
Gérson juga begitu, tapi ini Uruguay."
"Uruguay. Kita tahu cara mereka."
Kita tak boleh lupa pada pusingan akhir Piala Dunia,
di Rio de Janeiro,
Uruguay yang mengalahkan calon kegemaran Brazil
untuk menjadi juara dunia.
Dua puluh tahun kemudian, kita tahu bola sepak tak dapat diduga.
Mungkin sejarah boleh berulang di pusingan separuh akhir.
BRAZIL LAWAN URUGUAY PUSINGAN SEPARUH AKHIR
Sebelum tidur, saya nak berdoa.
Saya kata, "Adakah semuanya lancar esok?"
Aspek psikologi boleh mempengaruhi kita.
Setakat ini, hantaran Brazil kurang kemas.
Bukan Brazil yang menyerlah ketika menentang Mexico.
Morales buat hantaran.
Hantaran yang baik. Ini Cubilla!
Gol! Cubilla!
Ini masalah besar buat Brazil.
Kita betul-betul hilang kawalan. Susah nak jelaskan.
Pelé di depannya.
Pelé ingin buat hantaran.
Situasi yang amat rumit.
Tujuh minit sebelum separuh masa.
Tentu Brazil semakin lama semakin risau.
Tostão.
Clodoaldo ke tengah untuk sambut dan itulah ia!
Gol yang hebat!
Clodoaldo!
Kami bertuah dapat menyamakan kedudukan 1 - 1.
Saya beri mereka kata-kata semangat pada separuh masa.
"Awak semua perlu buat yang terbaik,
bukan macam separuh masa pertama."
"Saya tak perlu cakap hal lain."
Kita mula risau apabila keadaan tak berjalan lancar,
tapi kita kena beritahu diri yang kita mesti buat.
Pelé.
Tostão di kirinya.
Pelé membawa bola, perlu atasi tiga pemain.
Atasi seorang, masuk ke kotak penalti!
Adakah dia dijatuhkan? Pengadil kata di luar kotak!
Saya ragu hanya ada seorang Pelé di padang
kerana nampak macam ada tiga orang.
Kepulangan Superman.
Pelé merembat ke gol! Hebatnya!
Dia berubah di padang.
Kemenangan menjadi kemestian baginya.
Jairzinho, Pelé…
Jairzinho. Dia mengelak Matosas!
Dia menolak bola masuk!
Gol!
3 - 1! Kemenangan dalam genggaman.
Rivellino!
Pelé mengejar, hantaran yang cantik untuknya.
Mengelak penjaga gol. Biar bola bergolek!
Cuba membuat jaringan. Tidak!
Si bodoh yang paling hebat.
Sekarang kita tahu sebab mereka panggil dia raja.
Sebab dia digelar pemain terbaik dunia.
Brazil akan ke pusingan akhir Piala Dunia. Mereka telah tewaskan Uruguay.
BRAZIL 3, URUGUAY 1
Bagus. Ke tepi.
Saya tahu saya bersedia untuk bermain.
Namun, keraguan sentiasa ada ketika bersukan.
Yang terbaik pun gementar dari masa ke masa?
Bukan dari masa ke masa, setiap masa.
Semasa kami hampir tiba di stadium,
saya memandang ke luar tingkap.
Saya nampak semua peminat dengan bendera Brazil,
menjerit "Brazil! Pelé!"
Ia buat saya menangis.
Saya nak berhenti menangis, tapi tak boleh.
Saya pemain tertua,
saya tak nak pemain lain fikir, "Kenapa dia menangis?"
Saya amat terharu. Saya begitu beremosi.
"Tuhan, ini Piala Dunia terakhirku. Persiapkan aku untuknya.
Bantu aku dalam Piala Dunia terakhirku."
Maafkan saya.
Saya tak dapat tahan.
BRAZIL LAWAN ITALI PUSINGAN AKHIR PIALA DUNIA 1970
Kedua-dua pasukan telah tiba.
Pelé
kali kedua bermain di pusingan akhir Piala Dunia.
Kali pertama semasa dia berusia 17 tahun.
Stadium dah penuh.
Ini acara sukan terbesar.
Kami hanya boleh bayangkan jangkaan anda tentang keputusan perlawanan ini
bagi yang berada di Brazil.
Kini bermulalah pusingan akhir Piala Dunia 1970.
Saya tak risau tentang gol atau menentang Itali.
Saya cuma nak kami menang.
Dengan izin Tuhan, permainan saya baik.
Pelé melompat ke atas mereka dan menanduknya.
Brazil mendahului dengan satu gol.
Dia perlukan tahun 1970.
Dia perlu tandukan yang mendapat jaringan menentang Itali.
Dia perlu mengangkat buku lima ke udara.
Sedikit peringatan.
Sejak perang, setiap pusingan akhir Piala Dunia,
pasukan pertama membuat jaringan telah kalah.
Boninsegna.
Boninsegna membuat jaringan! Kesilapan besar!
Boninsegna menyamakan kedudukan!
Carlos Alberto membuat hantaran, Pelé masuk.
Tersasar.
Dia cuma lewat sikit!
Ia bukan soal takut.
Ia soal tanggungjawab.
Apabila kita mula memikul tanggungjawab,
ketika itulah ia memberi kesan kepada emosi kita.
- Jairzinho. - Dia hantar kepada Jair.
Dia mengawalnya, cuba selinap.
Serah kepada Gérson. Tendangan itu…
Gol yang hebat, cantik!
Gol yang hebat oleh Gérson!
Brazil membuat jaringan!
Gérson, nombor 8!
Jaringan pertama Gérson dalam pertandingan.
Separuh masa kedua sudah 21 minit berlalu.
Dia selalu beri kami galakan
dan bantu kami percaya kami boleh jadi sehebat dia.
Pelé hantar kepada Jairzinho!
Dia membuat jaringan!
Brazil membuat jaringan!
Jairzinho menjaringkan gol ketiga Brazil!
Brazil semakin hampir dengan Piala Dunia!
Permainan yang bagus.
Mereka bergilir menunjukkan kehebatan.
Jairzinho, nombor 7.
Pelé.
Carlos Alberto di sebelah kanan.
Gol keempat!
Permainan bola sepak yang menyeronokkan.
BRAZIL 4, ITALI 1
Lega rasanya.
Saya rasa hadiah terbesar daripada kemenangan bukan trofi,
tapi kelegaan itu.
Dia menjerit tiga kali di bilik persalinan dan masih buat saya meremang.
Dia kata, "Saya tak mati!"
Apa lagi yang Pelé inginkan?
Pelé segala-galanya.
Dia segala-galanya yang kita boleh bayangkan.
Itulah kemenangan yang dia ingin tinggalkan sebagai warisan.
Dia berjaya mencapai matlamatnya,
dan syukurlah dia berjaya.
Kejayaan Pelé menjadi kejayaan Brazil.
Dia seperti berperang sambil menggenggam bendera Brazil.
Legenda dia ialah legenda kami.
Piala Dunia 1970 merupakan era terbaik dalam hidup saya,
tapi ia lebih penting untuk negara
kerana jika Brazil tewas pada 1970, keadaan mungkin menjadi bertambah buruk.
Seluruh negara boleh menarik nafas lega apabila kami menjadi juara.
Tahun 1970 lebih bermakna buat Brazil berbanding bola sepak.
Tak syak lagi.
Pemerintahan diktator mempergunakan kemenangan itu.
Namun, rakyat Brazil tak pernah mengaitkan kemenangan Piala Dunia
dengan diktator pembunuh, Jeneral Garrastazu Médici.
Anda cuma perlu lihat cara sejarah mengenang kemenangan itu.
Ia bukan milik Médici.
Ia milik Pelé.
BRAZIL BAWAH PEMERINTAHAN DIKTATOR HINGGA 1985
PELÉ MAIN PERLAWANAN TERAKHIR UNTUK BRAZIL PADA 1971, PADA USIA 30 TAHUN
Beribu-ribu skarf putih melambai perpisahan kepada Pelé
dalam perlawanan terakhirnya untuk Brazil.
DIA MASIH PEMEGANG REKOD PENJARING GOL TERBANYAK BRAZIL
HIDUP RAJA
TIGA TAHUN KEMUDIAN, DIA MENINGGALKAN SANTOS
Peminatnya melaungkan namanya dalam pelbagai bahasa.
Pehle, Peely, Pelé, Pele.
Apa-apa pun bahasanya, ia merujuk kepada pemain Brazil terhebat sepanjang zaman.
DIA MENAMATKAN KARIERNYA DI AMERIKA
BERSAMA NEW YORK COSMOS
PELÉ
Sayang!
Saya sayang!
Terima kasih. Saya sayang anda semua.
PELÉ MEMEGANG REKOD 1,283 GOL DALAM 1,367 PERLAWANAN
DIA SATU-SATUNYA PEMAIN YANG MEMENANGI PIALA DUNIA TIGA KALI
Terjemahan sari kata oleh Amir Othman